લખનઉઃ ઉત્તર પ્રદેશ વિધાનસભા ચૂંટણીનું છઠ્ઠા તબક્કામાં 49 સીટો પર મતદાન શરૂ થઇ ગયું છે. સવારે સાત વાગ્યાથી વોટિંગ શરૂ થઇ ગયું છે. જે સાંજે પાંચ વાગ્યા સુધી ચાલશે. સવારથી જ પોલિંગ બૂથ પર લોકોની લાંબી કતારો જોવા મળી રહી છે. કુશીનગરના બે બૂથો પર એવીએમ મશીનમાં ખરાબી હોવાની વાત સામે આવી છે. બૂથ સંખ્યા 344 અને 322 પર મતદાન હાલ પૂરતું બંધ છે. હાલ ત્યાં ઇવીએમ મશીન બદલવાની કામગીરી હાથ ધરવામાં આવી રહી છે. બલિયાથી બસપાના પ્રતિસ્પર્ધી અને કદ્દાવર નેતા અંબિકા ચૌધરીના પુત્રની પોલીસે ધરપકડ કરી લીધી છે. સપાના સંગ્રામ સિંહના ઘરે મારા મારી થઇ હોવાની ઘટના સામે આવી છે. ગોરપુરમાં યોગી આદિત્યનાથે વોટિંગ કર્યું છે.